
SC 2022 – 4320/22.02.2022

RAPORT DE SPECIALITATE
Pentru modificarea și completarea Anexei la Hotărârea Consiliului Local al Municipiului Timișoara nr. 371/30.10.2007 privind constatarea și sancționarea contravențiilor pe teritoriul Municipiului Timișoara 

Având în vedere că în zonele pietonale din  Municipiului Timișoara, inclusiv zonele centrale respectiv în Piața Victoriei, Piața Libertății, Piața Sfântul Gheorghe, Piața Unirii, str. Alba-Iulia, str. Vasile Alecsandri, str. Mărășești (pe tronsonul cuprins între str. Gheorghe Lazăr și str. Gheorghe Dima) str. Eugeniu de Savoya, str. Gheorghe Lazăr (pe tronsonul cuprins între str. Emanoil Ungureanu și Piața Unirii), str. Florimund Mercy, str. Enrico Caruso, str. General Praporgescu, a fost destinată circulației pietonilor, fiind impuse restricții de circulație a vehiculelor cu avizul Comisiei de Circulație din cadrul Primăriei Municipiului Timișoara, stabilite prin indicatoare rutiere, în conformitate cu OUG nr. 195/2002 privind circulația pe drumurile publice și a HG nr. 1391/2006 pentru aprobarea Regulamentului de aplicare a OUG nr. 195/2002, având drept de acces în zonă doar conducătorii autovehiculelor care locuiesc în acea zona sau prestează servicii publice.
 Potrivit dispozițiilor art.159 ,,În zona pietonală, semnalizată ca atare, conducătorul de vehicul poate intra numai dacă locuieşte în această zonă sau prestează servicii publice "din poarta în poarta" şi nu are alta posibilitate de acces. Acesta este obligat să circule cu viteza maxima de 5 km/h, să nu stânjenească ori sa împiedice circulaţia pietonilor şi, dacă este necesar, sa oprească pentru a permite circulaţia acestora.” 
În privința acestor categorii de autovehicule cu drept de acces în zona pietonală, nu sunt stabilite reguli privind staționarea și oprirea. Dacă în privința opririi vehiculele pot opri  în principiu în orice loc care să nu împiedice ori să stânjenească circulația pietonilor, în ce privește staționarea aceasta ar trebui să se realizeze doar în locurile marcate în acest sens de administratorul drumului public și eventual pe o anumită durată de timp stabilită prin indicator.
Având în vedere că  autoritățile locale se confruntă cu probleme cum este acea a parcării pe spațiile verzi, parcuri și zone pietonale, neexistând posibilitatea legală de ridicare a acestora, întrucât  conform prevederilor OUG nr. 195/2002 măsura tehnică administrativă a ridicării se dispune doar asupra vehiculelor staționate doar pe partea carosabilă,  prin Legea nr. 273/2020 pentru modificarea și completarea OG 21/2002 privind gospodărirea localităților urbane și rurale, s-a acordat competență poliției locale (art. 24 ^2) de a dispune măsura tehnică-administrativă a ridicării vehiculelor dacă un vehicul staţionează pe domeniul public, în alte locuri decât drumul public.
În actuala reglementare art. 28 alin. 1 lit. f) interzice oprirea și staționarea vehiculelor în în anumite zone necuprinzând toate zonele pietonale din municipiului Timișoara.
Prin urmare, se impune modificarea acestui articol, pentru a fi aplicabil pentru toate zonele pietonale din municipiul Timișoara, respectiv să se interzică staționarea în afara spațiilor marcate în acest sens de administratorului domeniului public.  De asemenea, este necesar a fi reglementată măsura tehnico-administrativă de ridicare a vehiculelor conform OG 21/2002.
 O altă modificare vizează introducerea  literei o) în cuprinsul art. 28 alin. 1 care va avea următorul conținut: ,,Oprirea și staționarea vehiculelor pe scuaruri, insule de dirijare a circulației sau pe alte amenajări rutiere care nu sunt destinate opririi și staționării vehiculelor.”
De asemenea,  art. 28 alin. 2 se completează astfel: ,,art. 28 lit. o) este cuprinsă între 600-1200 lei pentru persoanele fizice și  1500–2000 lei pentru persoanele juridice.”

Totodată, propunem revocarea literelor l) și m) din cuprinsul art. 28 alin. 1 având în vedere hotărârile judecătorești definitive prin care s-a constatat nelegalitatea literei l), respectiv nulitatea absolută a literei m).

Având în vedere considerentele expuse mai sus, propunem aprobarea Hotărârii Consiliului Local pentru modificarea și completarea Anexei la Hotărârea Consiliului Local al Municipiului Timișoara nr. 371/30.10.2007 privind constatarea și sancționarea contravențiilor pe teritoriul Municipiului Timișoara.

